ฝังเข็มคุมกำเนิดแบบ3ปีแล้วประจำเดือนก็มาแทบทุกวันเป็นมา2ปีแล้วคะ อยากกินยาปรับฮอร์โมนกินแบบไหน ยี่ห้อไหนดีคะ (กังวลมากคะเพราะเป็นประจำเดือนเยอะมาก)
สวัสดีค่ะ ผลข้างเคียงของยาฝังคุมกำเนิดประมาณ 3 ใน 5 ราย จะมีประจำเดือนมาแบบกะปริดกะปรอย มาปริมาณน้อยประมาณ 1 ใน 5 ราย จะไม่มีประจำเดือนมาประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วดังนั้นหากฝังมาได้ 2 ปีแล้ว ยังคงมีเลือดออกทุกวัน แนะนำควรไปพบแพทย์เพื่อตรวจว่าเกิดจากสาเหตุอื่นหรือไม่ เช่น เกิดการตั้งครรภ์ขึ้น มีติ่งเนื้อในเยื่อบุโพรงมดลูกมีการติดเชื้อในโพรงมดลูก หรือเกิดจากการเเข็งตัวของเลือดผิดปกติ เป็นต้น หากไม่ีความผิดปกติใดๆ การรักษาคือ อาจให้ยาหยุดการไหลของเลือด เช่นtranexamic acid(กรดทรานเอกซามิก) หรือให้ยาคุมกำเนิดชนิดที่เป็นฮอร์โมนรวมทานร่วมไปด้วย หรืออาจพิจารณาถอดยาฝังคุมกำเนิดออก